امي يارمز التفاني والصبر
ملحمه عشتي لنا كلك عبر
تسعة شهور حملتيني بوهن
شفتي ألوان العذاب بكل شهر
وبليلة الميلاد كانت فرحتك
في مهادي كنت انا لك يانهر
انتي ضميتيني في حضنك دفا
عن لهيب الصيف أو برد الدهر
تكبرين ونكبر احنا بدنيتك
كل شيبه في شعر راسك فخر
ان بكت عيني بكت عينك اسى
وان ضحك سني ضحكتيلي عمر
وان طلبتك حاجتن كلك عطا
انتي اكرم من على الدنيا ظهر
امي يانبع الوفا الله يديم
طلتك في ليلنا وانتي القمر
في صلاتك ياكثر ماتطلبين
ربي يحفظنا من عيون البشر
صرتي شمعه تحترق لجلي انا
اهتدي فيها اذا طال السفر
وعند باب البيت ياما تحترين
ان تأخرت بظروفي واعتذر
ياحبيبة قلبي يايمه انا
ايه ابوس تراب رجلك وافتخر
ارفعي راسك مدام اني قدرت
لك احقق امنياتك واختصر